Nyangwa wa mindzilekano

Nyangwa wa mindzilekano  i ndhawu leyi vanhu ni nhundzu swi hundzaka eka yona ku suka etikweni rin’wana ku ya eka rin’wana, yi kumeka laha tiku rin'wana ri hlanganaka na rin'wana. Eka nyangwa lowu, vatirhi va mfumo va kambela maphepha yo famba kufana ni passport na visa ku tiyisisa leswaku munhu u pfumeleriwe ku nghena kumbe ku huma etikweni hi ndlela leyi amukelekaka . Va nga tlhela va vutisa swivutiso mayelana ni xikongomelo xa riendzo, ku fana ni ku endzela, ku tirha kumbe ku dyondza. Eka iku ra Afrika Dzonga, tinyangwa ta mindzilekano ti hlanganisa tiko na matiko ya le kusuhi ku fana na Zimbabwe, Mozambique na Botswana.

Tinyangwa ta mindzilekano ti na nkoka swinene eka ku hlayisa vusirheleli ni nawu etikweni. Ti pfuna ku sivela mintirho yo biha ku fana ni ku nghenisa nhundzu hi ndlela leyi nga riki enawini, ku xavisiwa ka vanhu, ni ku fambisiwa ka swilo leswi yiviweke. Vatirhi va kambela mindzhwalo, mimovha ni nhundzu ku tiyisisa leswaku hinkwaswo swi landzela nawu . Va tlhela va kambela swilo leswi nga ni khombo kumbe leswi nga pfumeleriwiki ku nghena etikweni. Ku tlula kwalaho, tinyangwa leti ti pfuna mfumo ku hlengeleta mali eka nhundzu leyi nghenaka etikweni, leswi pfunaka ikhonomi ya tiko.

Hambiswiritano, minkarhi yin’wana tinyangwa ta mindzilekano ti nga tala swinene, ngopfu-ngopfu hi nkarhi wa tiholideyi kumbe mikarhi leyi vanhu vo tala va fambaka . Leswi swi vangiwa hi ku vanhu votala va vhakacha hi tiholideyi kasi vanwani va vuya emakaya, leswi endlaku leswaku vakamberi va tirha karhi wo leha. Hambiswiritano, ku kambela loku i ka nkoka swinene hikuva ku pfuna ku hlayisa tiko ri tshama ri sirhelelekile naswona ri lawuriwa kahle. Hikwalaho, tinyangwa ta mindzilekano ti na xiave lexikulu eka mafambelo ya vanhu, bindzu, ni vuhlayiseki bya tiko.

Swihlovo leswi tirhisiweke